The Good Doctor

The Good Doctor er en amerikansk medisinsk drama-tv-serie basert på den koreanske drama-serien Good Doctor. Serien hadde premiere 25. september 2017 på ABC.

TV-serien følger Shaun Murphy (spilt av Freddie Highmore) en ung autistisk kirurg med Savantsyndrom fra den lille byen Casper, Wyoming, hvor han hadde en urolig fortid. 

Karakteren flytter deretter til San Jose, California, for å arbeide ved det prestisjetunge San Jose St. Bonaventure Hospital.

Skuespillere 

 Freddie Highmore som Dr. Shaun Murphy. Hans kunnskaper inkluderer nesten fotografisk hukommelse, og evnen til å huske små detaljer. Mot slutten av sesong 5 gifter han seg med Lea Dilallo.
 Nicholas Gonzalez som Dr. Neil Melendez, en kirurg. Han døde på slutten av sesong 3.
 Antonia Thomas som Dr. Claire Browne. Hun blir etter hvert nær venn med Shaun. Claire er kjent for sin empati og emosjonelle modenhet, og er vanligvis veldig tålmodig og forståelsesfull når hun kommuniserer med Shaun. På slutten av sesong 4 bestemmer hun seg for å flytte til Guatemala. I sesong 5 kommer hun tilbake for å feire Shauns bryllup, og få hjelp med å behandle en av pasientene hennes.
 Chuku Modu som Dr. Jared Kalu. Han valgte å flytte til Denver i begynnelsen av sesong 2, etter å ha havnet i konflikt med Dr. Andrews.
 Beau Garrett som Jessica Preston. En advokat for sykehuset.
 Irene Keng som Dr. Elle McLean (sesong 1)
 Hill Harper som Dr. Marcus Andrews. En kirurg som spesialiserer seg på plastisk kirurgi.
 Richard Schiff som Dr. Aaron Glassman. Mentor og god venn av Shaun siden han var 14 år gammel.
 Tamlyn Tomita som Allegra Aoki, styreleder for San Jose St. Bonaventure Hospital. Visepresident for stiftelsen som kontrollerer sykehusets finansiering.
 Will Yun Lee som Dr. Alex Park, en tidligere politimann fra Phoenix, Arizona som deretter bestemte seg for å utdanne seg til å bli doktor.
 Fiona Gubelmann som Dr. Morgan Reznick. Ved sykehuset har hun en subtil rivalisering med Claire, ettersom de har veldig forskjellige personligheter. I sesong 4 bytter hun fra kirurgi til indremedisin, på grunn av en skade hun fikk mot slutten av sesong 3.
 Christina Chang som Dr. Audrey Lim, ved sykehusets akuttmottak. I sesong 4 utvikler hun posttraumatisk stresslidelse, på grunn av sine erfaringer under COVID-19-pandemien.
 Paige Spara som Lea Dilallo-Murphy. Shauns gode venn, og senere kjærster - før de til slutt ble et par i finalen av Sesong 3. I løpet av Sesong 4 var hun gravid, men opplevde en spontanabort.
 Jasika Nicole som Dr. Carly Lever. Hun blir Shauns medarbeider i løpet av sesong 2.
 Bria Samoné Henderson som Dr. Jordan Allen: En kirurg, og oppfinner.
 Noah Galvin som Dr. Asher Wolke: En tidligere hasidisk jøde, og sønn av en rabbiner. Men som voksen ble han ateist, etter å ha forlatt det jødiske samfunnet for godt - og han er nå åpent homofil. Han ble utdannet ved New York University, med hovedfag i nevrologi.
 Osvaldo Benavides som Dr. Mateo Rendón Osma: En meksikansk-amerikansk kirurg som sykehus-teamet møter i Guatemala. Men han bestemmer seg for å returnere til USA etterpå. Han begynner et romantisk forhold med Lim, under tiden deres sammen i Guatemala

Referanser

Eksterne lenker
 

TV-serier fra 2010-årene, fra USA
Sykehus-TV-serier fra USA
TV-produksjoner på ABC